open-index/open-wikipedia-markdown huggingface dataset:
שאה ספי

[ממוזער|220px|[מאוזולאום|אולם הקבורה של שאה ספי בקום; ציור בספרו של ז'אן שארדן, שביקר במקום בסביבות 1775]]
**סָאם מִירְזָא** (בפרסית: **سام میرزا**; בהכתרתו נודע בשם **שאה ספי**, פרסית: **شاه صفی**, תעתיק מדויק: **שָׁאה צָפִי**; 1611–12 במאי 1642) היה השאה השישי בשושלת הספווית של מלכי פרס. שלט משנת 1629 במות סבו, עבאס שאה הראשון (הגדול), ועד למותו שלו בשנת 1642.

## קורות חייו ומעשיו
עקב מות בנו הבכור של השאה עבאס, מוחמד באקר מירזא , ומתוך ההכרה ששאר בניו אינם ראויים לרשת אותו והחשש שיעשו יד אחת להפיכה נגדו, עבאס הורה למנות ליורשו את סאם מירזא, בנו של מוחמד באקר ונכדו שלו.

סאם מירזא היה בן 18 כאשר נפטר השאה עבאס, ואחרי שירש את הכס כ**שאה ספי** החל בהדחות והוצאות להורג של נסיכים, מפקדים, יועצים וכל מי אשר לטעמו איים על סמכות שלטונו. הוא הביע מעט התעניינות בעיסוקי הממשל והקידום האינטלקטואלי בפרס ולא ידע לקרוא ולכתוב פואמות. לרוב היה שתוי מאלכוהול ונודע אף כי התמכר לאופיום שהובל מעברי הינדו-כוש. דמות חשובה בשלטונו של ספי היה הסריס סארו תקי אשר בשנת 1634 מונה לוזיר הגדול והיה רב השפעה על פרס הספווית.

אויביה של פרס השתמשו בחולשתו השלטונית של ספי; בתקופת שלטונו הביס עבאס הראשון את האימפריה העות'מאנית וכבש את מסופוטמיה, כאשר עלה ספי לכס הטורקים החלו בתקיפה מחודשת נגד פרס על שטחי עיראק העות'מאנית שעבאס כבש. הטורקים כבשו את ירוואן ובשנת 1638, הגיעו עד לתבריז והצליחו לאחוז מחדש בבגדאד, כיבושיהם של הטורקים הפכו רשמיים תחת הסכם זוהאב לפיו עיראק תשוב לידי העות'מאנים.

בגדאד תיכבש מחדש מספר פעמים בידי הפרסים עד לנפילתם הסופית של הטורקים במלחמת העולם הראשונה, במקרה הנודע ביותר היא נכבשה בידי נאדיר שאה אפשאר במלחמותיו של המאה ה-18. הפרסים היו בבעיה נגד השבטים האוזבקים והטורקמנים ממזרח אשר פשטו בשכיחות על גבולותיהם ובתקופתו של ספי אף איבדו לזמן קצר בשנת 1639 את העיר קנדהאר לידי האימפריה המוגולית.

ספי קיבל משלחת סחר בשנת 1639 מפרידריך השלישי, דוכס הולשטיין-גוטורפ, המשלחת כללה בין לבין את האינטלקטואל הגרמני אדם אוליארוס אשר כתב בשנת 1647 רב מכר על הביקור. ספי החזיר מתנות לדוכס אך יחסי המסחר לא התקדמו בהרבה מאז. במקור, פרידריך השלישי ניסה ליצור מערך סחר סדיר למען יוקרתו שלו.

שאה ספי מת ב-12 במאי 1642, ככל הנראה עקב הרעלת אלכוהול. בנו, עבאס שאה השני, ירש את הכס.

## ראו גם
* עבאס שאה הראשון
* עבאס שאה השני
* האימפריה הספווית

## לקריאה נוספת

* Andrew J. Newman, *Safavid Iran: Rebirth of a Persian Empire*, London and New York, 2006
* Rudolph Matthee, “Ṣafī, Shah of Persia”, in: David Thomas (ed.), *Christian-Muslim Relations 1500-1900*, Vol.10, Leiden: Brill, 2017, pp. 573-81


## קישורים חיצוניים

קטגוריה:מלכי פרס
קטגוריה:האימפריה הספווית
קטגוריה:מוסלמים שיעים
קטגוריה:ילידי 1611
קטגוריה:נפטרים ב-1642
ג'ימי גאריסון

**ג'יימס אמורי "ג'ימי" גאריסון** (באנגלית: **James Emory "Jimmy" Garrison**; 3 במרץ 1934 – 7 באפריל 1976) היה מוזיקאי ג'אז ובסיסט אמריקאי, הידוע כבסיסט ברביעיית ג'ון קולטריין.
## חייו
גאריסון נולד באמריקוס, ג'ורג'יה וגדל בפילדלפיה, שם היה לחלק מסצנת הג'אז של שנות ה-50 שכללה בין היתר את הפסנתרן מק'קוי טיינר, החצוצרן לי מורגן והבסיסטים רג'י וורקמן והנרי גריימס. בהמשך ניגן גאריסון עם מוזיקאים שונים כמו קני דורהאם, פילי ג'ו ג'ונס, בני קרטר ולי קוניץ. בשנת 1961 החליף גאריסון את וורקמן והצטרף לרביעייה של הסקסופוניסט ג'ון קולטריין, לצד טיינר והמתופף אלווין ג'ונס. 

משנת 1962 עד למותו של קולטריין ב-1967 ניגן גאריסון עם קולטריין באופן כמעט בלעדי, והיה חלק בהקלטת האלבום "A Love Supreme". בהופעות עם קולטריין נהג גאריסון לנגן סולואים ארוכים ללא ליווי, שלעיתים קרובות שימשו כהקדמות שאחריהן הצטרפו שאר הנגנים. בשנת 1963 הוציא גאריסון עם אלווין תקליט משותף, *!Illumination*, בו הובילו שישיית נגנים שניגנה מוזיקה מקורית פרי עטה.

אחרי מותו של קולטריין הקליט גאריסון בעיקר עם אורנט קולמן ואלמנתו של ג'ון, הפסנתרנית-נבלנית אליס קולטריין. בתקופה זו עסק גאריסון בהוראה, ושימש כאמן ומרצה אורח בבניגטון קולג' ובאוניברסיטת וסליאן. גאריסון נפטר מסרטן הריאה ב-7 באפריל 1976. הוא הותיר מאחוריו 3 בנות מנישואים ראשונים, בנוסף לבת ובן מנישואיו השניים לרקדנית והכוראוגרפית רוברטה אסקמילה גאריסון. בנו, מאט גאריסון, הוא בסיסט ג'אז שמנהל את אולם ההופעות ShapeShifter Lab בניו יורק, וניגן עם הרבי הנקוק, ויטני יוסטון, ראווי קולטריין ואחרים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נגני ג'אז: בסיסטים
קטגוריה:נגני קונטרבס
קטגוריה:סגל אוניברסיטת וסליאן
קטגוריה:אמריקאים שנולדו ב-1934
קטגוריה:אמריקאים שנפטרו ב-1976
Somebody Told Me

**Somebody Told Me** הוא שיר של להקת הרוק האמריקאית הקילרס. השיר יצא לאור ב-15 במרץ 2004 כסינגל השני מאלבום הבכורה של הלהקה, *[[Hot Fuss]]*.

השיר זכה להצלחה והועמד לפרס גראמי לביצוע הרוק הווקאלי הטוב ביותר לצמד או הרכב בשנת 2004. בשנת 2009 דורג השיר במקום ה-41 ברשימת 100 השירים הטובים ביותר בעשור של מגזין NME.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי להט"ב
קטגוריה:שירים על בגידה: מעילה באמון
קטגוריה:שירי גל חדש
קטגוריה:שירי דאנס-רוק
קטגוריה:שירי דיסקו
קטגוריה:שירי רוק אלטרנטיבי
קטגוריה:סינגלים בהוצאת איילנד רקורדס
אנטון דייץ

**אנטון דייץ** (28 בדצמבר 1888, דאלוויץ – 1 בינואר 1960, אינסברוק) היה קצין משטרה אוסטרי וחסיד אומות העולם.

ב־18 בינואר 1945 התקבלה הוראה להביא את כל האסירים בכלא אינסברוק למחנה הריכוז ברגן-בלזן. חמש נשים יהודיות תכננו לברוח מהכלא. שני הפקחים קרל דיקבאואר ואנטון דייץ' תמכו בהם. רק שתיים הצליחו לברוח. שף הכלא ארווין לוץ הציע את דירתו כמקום המסתור הראשון.

אנטון דייץ ארגן מסמכים מזויפים לשתי הנשים שהסתתרו. הוא העמיד פנים שהן נשים פולניות נוצריות, שאיבדו את המסמכים שלהם בדרך לאוסטריה. הם התחילו לעבוד בכפר סנט מרטין ליד זלצבורג. השתיים שרדו את המלחמה.

בשנת 1980 הוכר דייץ כחסיד אומות העולם על ידי יד ושם.

## קישורים חיצוניים
* 

קטגוריה:גרמנים מבוהמיה
קטגוריה:אוסטרים חסידי אומות העולם
קטגוריה:מצילים בשואה: אוסטריה
קטגוריה:ילידי 1888
קטגוריה:אוסטרים שנפטרו ב-1960
מקוק קצר-זנב

**מקוק קצר-זנב** (שם מדעי: *Macaca arctoides*) הוא מין של קוף מהסוג מקוק החי בטבע בדרום סין, דרום אסיה ודרום-מזרח אסיה מהודו עד לחצי האי המלאי, אך הוא מצוי בסכנת הכחדה בטבע.

קוף זה הוא בעל דו-צורתיות זוויגית והזכרים גדולים מהנקבות ומגיעים לאורך 51.7 עד 65 סנטימטרים ולמשקל 9.7 עד 10.2 קילוגרם, בעוד הנקבות מגיעות לאורך 48.5 עד 58.5 סנטימטרים ולמשקל של 7.5 עד 9.1 קילוגרם בקירוב. הזכרים גם מעט יותר צבעוניים ובעלי ניבים ארוכות יותר, איתם הם נלחמים עם יריבים על נקבות. המקוק בעל פרווה חומה-בהירה והפנים החשופות משיער בעלי עור אדום או ורוד ולעיתים גם כהה והוא בעל שקיות עור מתחת לחייו, איתם הוא אוגר מזון. הצעירים נולדים לבנים בשנים הראשונות. כפי ששמו מרמז הזנב שלו קטום וכמעט חסר שימוש.

המקוק מצוי בחבורות ביערות הגשם של דרום מזרח אסיה וכן ביערות ראשוניים וביערות הרריים לאורך ההימלאיה והוא יכול להימצא באקלים קריר עד לגובה של 4,000 מטר. בניגוד לרוב הקופים הוא מעדיף לנוע על קרקע היער מאחר שהוא לא זריז בטיפוס. המקוק הוא אוכל כל המחפש פירות, זרעים, עלים ושורשים וגם חרקים, ביצים וחולייתנים קטנים ביער. הוא מחפש גם מזון מימי כמו סרטנים של מים מתוקים או צפרדעים בנחלים.

המקוק מצוי בסכנה בטבע עקב הרס היערות בהם חי ועקב סחר בפרימטים לחיות מחמד. מצב שימורו כיום הוא פגיע (VU).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי איזידור ז'ופרואה סנט-אילר
קטגוריה:מקוק
קטגוריה:תאילנד: יונקים
קטגוריה:ההימלאיה: בעלי חיים
המבורגר (פירושונים)

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
ג'יימס בייקר פיין

**ג'יימס בייקר פיין** (באנגלית: **James Baker Pyne**; 5 בדצמבר 1800 – 29 ביולי 1870) היה צייר נוף אנגלי, שהיה בשנותיו הראשונות חבר באסכולת בריסטול וחסידו של פרנסיס דנבי.

## ביוגרפיה
פיין נולד בבריסטול שבאנגליה ולימד את עצמו לצייר. הוא השתתף בפעילות הרישום של בית הספר בבריסטול בשנות ה-20 של המאה ה-19, והציג לראשונה בבריסטול בשנת 1824. הסגנון והנושאים שלו היו תיאור של נופים מקומיים וסצנות דמיוניות, שהושפעו מיצירתו של פרנסיס דנבי ואסכולת בריסטול. הוא היה אחד מציירי צבעי השמן המוכשרים ביותר. דוגמאות לכך היא "סצנה דמיונית" (1828) ו"תצפית על האבון מדורהאם דאון" (1829).

בשנת 1832, לאחר שהפיק כמה ציורי שמן של מהומות בריסטול, בילה 6 שבועות בצרפת יחד עם עמיתו מבריסטול, אדוארד וילייר ריפיל. נראה כי פיין גם השתתף בשנים 1832–1833 בתחיית פגישות הרישום של אסכולת בריסטול.

## שנים מאוחרות יותר
ויליאם ג'יימס מולר היה חניך של פיין בשנים 1827–1830. עם זאת, מולר לא נותר מושפע מפיין ושאר אמני בית הספר בריסטול. פיין עצמו לא המשיך זמן רב בנוסח הנופים ה"פואטיים" של דנבי. באמצע שנות השלושים של המאה ה-19, כנראה בשנת 1835, עבר ללונדון, שם פיתח את סגנונו הבוגר. נופיו עוקבים כעת אחרי ויליאם טרנר בצבעים ובסגנון הקומפוזיציה שלהם.

ניתן לראות את השפעתו של טרנר למשל בציור "קליפטון, ליד בריסטול, מבט מאבון" (1837), שהוצג באקדמיה המלכותית לאמנויות. פיין הציג במוסד הבריטי בשנים 1833–1844 באקדמיה המלכותית של אנגליה שבבריסטול ובאקדמיה המלכותית בשנים 1836–1841. הוא הפך לסגן נשיא אגודת האמנים הבריטית.

בשנת 1846 נסע לגרמניה, שווייץ ואיטליה. לעיתים קרובות הוא צייר באזור האגמים, סקוטלנד. סוכנות האמנות תומאס אגניו ובניו הזמינה אותו לצייר באזור האגמים בשנת 1848, ולאחר מכן בשנת 1851 לערוך סיור בן שלוש שנים באיטליה, בו ליווה את צייר צבעי המים מבריסטול ויליאם אוונס.

פיין נפטר ב־29 ביולי 1870 בלונדון, והותיר את הבנים ג'יימס בייקר פיין, צלם, וצ'ארלס פיין, אמן.

מלבד ויליאם מולר, תלמידיו כללו את ג'ורג' ארתור פריפ וג'יימס אסטברי האמרסלי.

## גלריה

File:James Baker Pyne - Clearing up for Fine Weather, Beddgelert, North Wales - 2000.181 - Indianapolis Museum of Art.jpg | התבהרות

File:James Baker Pyne (1800-1870) - View of Windsor Castle from the River - 515634 - National Trust.jpg | מבט על ארמון וינדזור

File:James Baker Pyne - Lago Maggiore (^) - 2000.184 - Indianapolis Museum of Art.jpg | לאגו מאג'ורה

File:James Baker Pyne - Shipping in a Calm.jpg | שייט רגוע

File:James Baker Pyne The beggars coming to town.jpg | קבצנים מגיעים העירה

File:James Baker Pyne & John Phillip - Heidelberg.jpg | היידלברג

File:James Baker Pyne (1800-1870) - The Old Lock, Windsor - 515643 - National Trust.jpg | תא שייט ליד וינדזור

File:James Pyne (attr) Kinder bei der Heuernte.jpg | ילדי אכרים
 

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1800
קטגוריה:בריטים שנפטרו ב-1870
מקלטי הסלע בבהימבטקה

**מקלטי הסלע בבהימבטקה** (בהינדית: **भीमबेटका शैलाश्रय**) הן מקבץ מערות המהוות אתרים ארכאולוגים במרכז הודו. האתר מציג עדויות לקיומם של חיי אדם בהודו בתקופת האבן החל מהתקופה האשלית. רוב העדויות לחיי אדם באתר הם מהתקופה הפלאוליתית ומהתקופה המזוליתית. המערות נמצאות במחוז רייזן , מאדהיה פרדש, הודו (כ-45 קילומטרים דרום-מזרחית לבופאל). על פי אנציקלופדיית בריטניקה, המערות מספקות "הצצה נדירה" להתיישבות אנושית ולהתפתחות תרבותית של בני האדם בתקופת האבן מציידים לחקלאים. האתר, הכולל למעלה מ-750 מערות, הוכרז כאתר מורשת עולמית בשנת 2003.

בחלק ממערות בהימבטקה מופיעים ציורי מערות פרהיסטוריים. העתיקים שבציורים הם בני 10,000 שנה ונוצרו בתקופה המזוליתית. מערות בהימבטקה מכילות את ציורי המערות העתיקים ביותר בהודו, והן אחד המתחמים הפרהיסטוריים הגדולים והעתיקים ביותר.

## מיקום

מערות בהימבטקה נמצאות כ-45 ק"מ דרומית-מזרחית מבופאל ו-9 ק"מ דרומית-מזרחית מ"Obedullaganj", אחת הערים המרכזיות במאדהיה פרדש. מדרום למערות נמצא רצף גבעות.

## היסטוריה
פקיד בריטי הזכיר לראשונה את מערות בהימבטקה במאמר שכתב בשנת 1888. הוא הסתמך על המידע שאסף משבט האדיוואסי, אחד השבטים המקומיים באזור. הארכאולוג הראשון שביקר במערות באתר וגילה את החשיבות הפרהיסטורית שלהן היה ו.ס. וואקנקר, אשר ביקר באזור עם צוות ארכאולוגים ודיווח על כמה מערות סלעים פרהיסטוריות בשנת 1957.

רק בשנות ה-70 של המאה ה-20 התגלה הגודל האמיתי של המערות. מאז אותרו יותר מ-750 מערות סלעים באתר. על פי חפירות ארכאולוגיות שנעשו במקום עולה כי ההתיישבות האנושית במערות רצופה מתקופת האבן ועד המאה ה-2 לפנה"ס.

מערות בהימבטקה הוכרזו כאתר מורשת עולמית על ידי אונסק"ו בשנת 2003.

## ציורי המערות

במערות יש מספר גדול של ציורים. הציורים העתיקים ביותר הם בני 10,000 שנה, ואילו הסרטוטים הגאומטריים שבמערות שורטטו רק בימי הביניים. הצבעים שבהם השתמשו ליצירת הציורים הוכנו מירקות. ניתן לסווג את הציורים לפי שבע תקופות זמן שונות, ובכל תקופה סוג שונה של ציורים.

**תקופה I** - (התקופה הפלאוליתית העליונה): ייצוגים ליניאריים בצבעי ירוק ואדום כהה של בעלי חיים כמו ביזונים, נמרים וקרנפים.
**תקופה II** - (התקופה המזוליתית): ציורים קטנים יותר של בעלי חיים וכן דמויות אנושיות. הדמויות האנושיות ציורו גם בתור ציידים וסיפקו בכך מידע על כלי הנשק שבהם השתמשו באותה התקופה (חניתות, מקלות חדים וקשתות וחצים. ציורים מסוימים פורשו כמלחמות בין שבטים שחיו באזור.

**תקופה III** - (התקופה הכלקוליתית): מזכירים מאוד את הציורים שצוירו בתקופה המזוליתית. ניתן להבחין כי בתקופה זו היו יותר ציורים של בני אדם שעוסקים בחקלאות ופחות בציורי ציד.

**תקופות IV ו-V** - (היסטוריה מוקדמת): הציורים שורטטו בסגנון סכמטי וקישוטי, ונצבעו בעיקר באדום, לבן וצהוב. בתקופה זו צוירו גם סמלים דתיים וכן שמלות דמויות טוניקה.
**תקופה VI ו-VII** - (ימי הביניים): בתקופה זו שורטטו בעיקר שרטוטים גאומטריים. לצורך שרטוט שרטוטים אלה השתמשו אנשי המערות בפחם.

## גלריה

Information_Palette_Bhimbetka_(3).jpg|מיקום המערות על גבי מפה
1_of_the_rock_shelter_caves_at_Bhimbetka,_Madhya_Pradesh.jpg|אחת ממערות בהימבטקה
Rock Shelter 15, Bhimbetka 02.jpg|ציור המתאר צייד
Dancing painting at Bhimbetka.jpg|ציור של רקדנים מהתקופה המזוליתית


## קישורים חיצוניים

* 

## הערות שוליים

קטגוריה:אמנות סלע
קטגוריה:הודו: אתרי מורשת עולמית
בהימבטקה
קטגוריה:הודו: גאוגרפיה
קטגוריה:מאדהיה פרדש
יוסף פרגר

**יוסף פרגר** (11 ביוני 1885 – 15 במרץ 1983) היה נוירולוג ופסיכיאטר, הפסיכיאטר הראשון בבית החולים מעיין חרוד, הפסיכיאטר הראשון בצפון ארץ ישראל.

## קורות חיים
פרגר נולד ב-1885 בהנובר, גרמניה. לאביו רבי יצחק פרגר  שהיה הרב של קאסל.

פרגר למד רפואה בברלין, ברסלאו, המבורג והוסמך כרופא במרבורג בשנת 1910.

במהלך לימודי הרפואה הצטרף להתנועה הציונית יחד עם שמריהו לוין. ב-1906 ו-1908 השתתף בקונגרסים הציוניים.

עבד בבתי חולים בהמבורג, מינכן ומיינץ. התמחה בניורולוגיה. בתקופת מלחמת העולם הראשונה בין השנים 1917–1915 שירת כרופא צבאי בחזית המזרחית. בשנת 1918 מונה לרופא מטה ראשי בקומפלקס של בתי חולים צבאיים, שם התמחה בעיקר בנפגעי הלם קרב ומחלות פסיכיאטריות. לאחר מכן עבד כפסיכיאטר בקליניקה הפסיכיאטרית בלייפציג.

בשנת 1924 ביקר בארץ ישראל ובדק את האפשרות להקים בית חולים פסיכיאטרי במוצא. בסופו של דבר, בית החולים הוקם בבית לחם.

פרגר עבד כפסיכיאטר בבית החולים במעיין חרוד עקב ריבוי מקרי ההתאבדות בין החלוצים באותם ימים, ושב לגרמניה.

בשנת 1930 ערך פרגר סיור שני בארץ ישראל.

בשנת 1934 עלה לארץ מלווה ברעייתו וארבעת ילדיו, והתיישב בחיפה. עבד כפסיכיאטר בקופת חולים כללית.

לאחר קום המדינה היה יועץ פסיכיאטרי בוועדות של משרד הביטחון והמוסד לביטוח לאומי.

נפטר בשנת 1983.

ארכיון ובו מכתביו שמור בספרייה הלאומית.

## חיים אישיים
בשנת 1914 נישא לד"ר שולמית פרגר (לבית בדט) (1891–1957). התמחתה בפסיכותרפיה (מקצוע שלא היה מוכר בארץ). מספר רישיון רופא: 1113.

ב 25 בנובמבר 1940 לאחר שההגנה פוצצה את אניית המעפילים פאטריה ומאות מעפילים טבעו, התנדבה לטהר את הגופות ולהביאן לקבורה.

לזוג נולדו ארבעה ילדים, ובהם חנה פלטי, מראשונות הדיפלומטיות הנשים במשרד החוץ הישראלי.

אחד מנכדיו (בנה של חנה פלטי) הוא המשפטן והדיפלומט אורי פלטי שכיהן כקונסול כללי של ישראל בפילדלפיה וכשגריר ישראל בניגריה.

## הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר פרגר (חיפה): השקפות חדשות על גזע המוח (ישיבה ה', 1 ביוני)

Scientific Conference of the Hebrew Medical Association, 1939. I.jpg
Scientific Conference of the Hebrew Medical Association, 1939. II.jpg
Scientific Conference of the Hebrew Medical Association, 1939. III.jpg
Scientific Conference of the Hebrew Medical Association, 1939. IV.jpg


## קישורים חיצוניים

## הערות שוליים

קטגוריה:רופאים צבאיים יהודים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:חיפה: רפואה
קטגוריה:פסיכיאטרים ישראלים
קטגוריה:פסיכיאטרים ביישוב
קטגוריה:נוירולוגים ישראלים
קטגוריה:רופאי שירותי בריאות כללית
קטגוריה:נוירולוגים ביישוב
קטגוריה:פעילים ציונים בגרמניה
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1885
קטגוריה:ישראלים שנפטרו ב-1983
דייבי רוף

**דייבי רוף** (בהולנדית: **Davy Roef**; נולד ב-6 בפברואר 1994) הוא כדורגלן בלגי המשחק בעמדת השוער בגנט.

## קריירת מועדונים

רוף גדל במחלקות הנוער של בירסחוט ואנדרלכט, כשבאחרונה הוא המשיך לקבוצה הבוגרת של המועדון. ב-19 בינואר 2014, הוא ערך את הופעת הבכורה שלו במדי הקבוצה בליגה בהפסד 2–1 למכלן. הוא נכנס לאחר 39 דקות כמחליף לסילביו פרוטו הפצוע. בינואר 2017, הוא הושאל לדפורטיבו לה קורוניה הספרדית. לעומת זאת, הוא התקשה להסתגל לקבוצה, ומה שהקשה עליו עוד יותר זאת הפציעה בקרסול שספג באחד האימונים. ב-20 במאי 2017, הוא ערך את הופעתו הראשונה והיחידה בקבוצה במסגרת ניצחון הליגה 0–3 על לאס פאלמאס. לאחר תום עונת ההשאלה בדפורטיבו, הוא חזר לבלגיה והושאל פעם נוספת, הפעם לואסלנד-בוורן. הופעת הבכורה שלו במדי הקבוצה בליגה הגיעה ב-26 באוגוסט 2017 בהפסד 1–0 לסנט טרוידן.

לאחר שמונה שנים באנדרלכט, הוא נפרד מהמועדון ועבר ב-1 ביולי 2020 לגנט בהעברה חופשית.

## קריירה בינלאומית

רוף זומן לראשונה לסגל נבחרת בלגיה הבוגרת לצמד המשחקים מול נבחרת דנמרק ונבחרת איסלנד במסגרת ליגת האומות בספטמבר 2020.

## תארים
### קבוצתיים
;אנדרלכט
* ליגת העל הבלגית (3): 2012/13, 2013/14, 2016/17
**גנט**

* הגביע הבלגי: 2021/2022

## קישורים חיצוניים

## הערות שוליים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני אנדרלכט
קטגוריה:כדורגלני דפורטיבו לה קורוניה
קטגוריה:כדורגלני ואסלנד-בוורן
קטגוריה:כדורגלני גנט
קטגוריה:בלגים שנולדו ב-1994
ליוויה רב

**ליוויה רֵב** (במקור **לילי ראוכוורגר**, בהונגרית: **Rév Lívia**; בודפשט, 5 ביולי 1916 – פריז 28 במרץ 2018) הייתה פסנתרנית יהודייה-הונגרייה, שהיגרה לצרפת.

## ביוגרפיה
### קריירה
ליוויה רב החלה את הקריירה שלו כילדת פלא. הופיעה כבר בגיל 9 וקיימה קונצרט תזמורתי עצמאי בגיל 12 (כאחד הסולנים בקונצ'רטו לשני פסנתרים של מוצרט במול מז'ור. היא זכתה בפרסים חשובים עוד בילדותה. ככישרון יוצא דופן, למדה אצל מרגיט וארו וקלרה מאטה, ואחר כך באקדמיה למוזיקה ע"ש פרנץ ליסט. היא הייתה תלמידתם של לאו ויינר וארנולד סקיי, וסיימה את לימודיה בשנת 1938 במבחן בנוכחותם של ברטוק, קודאי ודוהנאניי, אך סיימה גם מסלול של הכשרת מורים. לאחר מכן למדה אצל רוברט טייכמילר בלייפציג ואצל פאול ויינגרטן בווינה. בגלל מוצאה היהודי היא גרה עם אמה ואחותה בשנות מלחמת העולם השנייה באחד הבתים המוגנים עם שוצפס שוודי של ראול ולנברג וכך ניצלה. לאחר המלחמה נתנה סדרת קונצרטים של חצי שנה בבוקרשט.

### צרפת
בשנת 1946 נסעה לפריז לתחרות מוזיקלית ואף על פי שלא דיברה צרפתית התיישבה בבירת צרפת. הקריירה העולמית שלה התחילה במהרה ובהונגריה היא נשכחה. היא הופיעה עם המנצחים המפורסמים ביותר (אדריאן בולט, אנדרה קלויטנס, ולטר זיסקינד, יאשה הורנשטיין, יוג'ן יוכום, יוזף קריפס, רפאל קובליק, הנס שמידט-איזרשטאט, קונסטנטין סילבסטרי ואחרים). לאחר הצלחה גדולה בבריטניה, הופיעה במדינות רבות באירופה, וכן ב-יפן, הונג קונג, אפריקה ובשנת 1963 בניו יורק בקונצרט סולו, בהצלחה רבה גם שם.

היא התחתנה עם פייר אובה בשנת 1949. רק בשנים שלאחר לידת ילדיהם (סילבי, ביאטריס) לקחה הפסקה בקריירה כפסנתרנית. היא לימדה באקדמיה הבינלאומית למוזיקה (Université Musicale Internationale de Paris) וגם ערכה כיתת אמן מצליחה ביותר מדי שנה. היא פירשה את יצירותיהם של שופן, קלוד דביסי, מנדלסון ואנדרה ז'וליבה באופן רגיש במיוחד. מספר ההקלטות המצומצם שלה יכול להציג רק חלקית את איכותה האמנותית.

היא נתנה לראשונה קונצרט בהונגריה בראשית שנות ה-60, אך לא ראתה בהופעתה הצלחה. היא נפטרה ב־28 במרץ 2018 בפריז.

## לקריאה נוספת
* ביוגרפיה - נקסוס רקורדס
* ביוגרפיה - Hyperion Records
* אתר רשמי
* הפסנתרנית ליוויה רב, סרט פורטרט - ספריית וידאו של MTV
* הפסנתרנית ליוויה רב - Port.hu
* תוכנית קונצרט באריסנטפטר - ליוויה רב מנגנת בפסנתר
* הפסנתרנית ליוויה רב קיבלה את מסדר הכבוד הצרפתי - Művész-világ.hu
* ליוויה רב הפסנתרנית בביקורה בסגד 2012

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהודיות הונגריות
קטגוריה:ילדי פלא במוזיקה קלאסית
קטגוריה:מהגרים מהונגריה לצרפת
קטגוריה:אישים שהגיעו לגיל מאה
קטגוריה:מורים למוזיקה בהונגריה
קטגוריה:ניצולות השואה: הונגריה
קטגוריה:מהגרות לצרפת
קטגוריה:בודפשט: אישים
קטגוריה:בוגרות האקדמיה למוזיקה ע"ש פרנץ ליסט
קטגוריה:יהדות בודפשט
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:פסנתרניות הונגריות
קטגוריה:פסנתרניות יהודיות
קטגוריה:יהודים שהוצלו בשואה על ידי חסידי אומות עולם
קטגוריה:הונגרים שנולדו ב-1916
קטגוריה:ילידות 1916
קטגוריה:נפטרות ב-2018
אדריאן מוארמן

**אדריאן רנה מוארמן** (בצרפתית: **Adrien Rene Moerman**; נולד ב-7 באוגוסט 1988) הוא כדורסלן צרפתי, המשחק בנבחרת צרפת.

## קריירה מקצועית
מוארמן החל לשחק כדורסל באופן מקצועי בשנת 2005, בקבוצת קוראל רואן הצרפתית. בעונת 2006/2007 זכתה הקבוצה באליפות ליגת העל הצרפתית בפעם השנייה בתולדותיה, לאחר שגברה במשחק הגמר על קבוצת נאנסי. מוארמן עצמו מיעט לשחק עבור רואן באותה עונה, וקלע 2.2 נקודות בממוצע למשחק.

בשנת 2007 עבר לשחק בנאנטר, אשר השתתפה בליגת המשנה הצרפתית (LNB Pro B).

בין השנים 2008–2011 שיחק בקבוצת אורליאן, עמה זכה בעונת 2009/2010 בגביע הצרפתי. לאורך 3 עונותיו בקבוצה רשם ממוצעים של 7.5 נקודות ו-4.2 ריבאונדים למשחק.

בעונת  הצטרף למועדון הכדורסל נאנסי. באותה עונה היה אחד השחקנים המובילים של הקבוצה, וקלע 11.6 נקודות למשחק בליגה הצרפתית וביורוליג.

בקיץ 2012 עבר לשחק בבילבאו באסקט מליגת העל הספרדית.

שנה לאחר מכן חזר לשחק בצרפת, כאשר חתם על חוזה בקבוצת לימוז'. בשתי עונותיו בקבוצה זכה עמה באליפות הליגה הצרפתית, ובעונת 2014/2015 אף זכה בתואר השחקן המצטיין של הליגה, לאחר שרשם ממוצעים של 14.5 נקודות ו-8.8 ריבאונדים למשחק.

ביולי 2015 הצטרף לקבוצת באנוויט מליגת העל הטורקית. את עונתו היחידה בקבוצה סיים כ"מלך הסלים" של הליגה הטורקית, עם ממוצע של 18.0 נקודות למשחק.

לקראת עונת  עבר לדרושפאקה הטורקית, אותה אימן דייוויד בלאט. באותה עונה הוביל את דרושפאקה, לצדם של סקוטי וילבקין, ויל קלייבורן ובראד וונאמייקר, לשלב רבע גמר היורוליג, בו הפסידה מול ריאל מדריד. לאורך העונה קלע מוארמן 8.1 נקודות למשחק ביורוליג, ו-10.8 נקודות למשחק בליגה הטורקית.

בעונת  שיחק עבור קבוצת ברצלונה. הקבוצה הודחה מהיורוליג כבר בשלב הבתים, והפסידה מול סאסקי בסקוניה בסדרת חצי גמר הליגה הספרדית, אך זכתה בגביע הספרדי.

ביולי 2018 הצטרף לאנאדולו אפס הטורקית. בעונתו הראשונה עם הקבוצה הוביל אותה לזכייה באליפות הליגה הטורקית, עם ממוצעים של 14.5 נקודות ו-8.2 ריבאונדים למשחק בליגה הטורקית. כמו כן העפילה אנאדולו לגמר היורוליג, לראשונה בתולדותיה, אולם הפסידה מול צסק"א מוסקבה במשחק הגמר, בתוצאה 91–83.

## נבחרת צרפת
בקיץ 2016 שיחק עבור נבחרת צרפת בכדורסל בטורניר מוקדמות אולימפיאדת ריו דה ז'ניירו. צרפת ניצחה בכל ארבעת משחקיה בטורניר, והעפילה למשחקי האולימפיאדה, בעוד מוארמן עצמו מיעט לשחק ותרם 2 נקודות בסך הכול.

## סטטיסטיקות הקריירה ביורוליג

## קישורים חיצוניים

## הערות שוליים

קטגוריה:כדורסלנים צרפתים
קטגוריה:כדורסלני נבחרת צרפת
קטגוריה:כדורסלני קוראל רואן
קטגוריה:כדורסלני נאנטר
קטגוריה:כדורסלני נאנסי
קטגוריה:כדורסלני בילבאו באסקט
קטגוריה:כדורסלני לימוז'
קטגוריה:כדורסלני באנוויט
קטגוריה:כדורסלני דרושפאקה
קטגוריה:כדורסלני ברצלונה
קטגוריה:כדורסלני אנאדולו אפס
קטגוריה:צרפתים שנולדו ב-1988
וילאייטסקי קונאק אוקומאט

**וילאייטסקי קונאק אוקומאט** (במקדונית: **Вилаетски конак „Уќумат“**) או **סקופיה קונאק** (במקדונית: **Скопски конак**) הוא בניין מנהלי לשעבר שמשמש כאנדרטת תרבות בבזאר הישן, סקופיה. הוא ממוקם ליד סניף הדואר הטורקי הישן וכנסיית סווטי ספאס . הבניין נבנה בסוף המאה ה-19 ושכן שומש כבניין של הוילאייט קוסובו, לאחר שב-1888 הועבר המטה של הוילאייט קוסובו מסקופיה לפרישטינה ונשאר בעיר עד 1912. באותה תקופה הועבר בית הדפוס של מחוז קוסובו מבית הספר לאומנות ומלאכה "איסלנה", שהיה ממוקם בחדרים המיועדים במיוחד של המבנה. המבנה ספג נזקים קשים ברעידת האדמה של 1963, שלאחריה נבנה מחדש וכיום משרת למטרות עסקיות בלבד. הבניין בנוי ברוח האדריכלות האסלאמית. הבניין היה על בסיס מלבני והורכב מקומת קרקע וקומה ראשונה.

## ראו גם
* הבזאר הישן (סקופיה)

## הערות שוליים

קטגוריה:הבזאר הישן (סקופיה)
קטגוריה:סקופיה: מבנים
אלברט שיקלוש

**אלברט שיקלוש** (במקור **שנוואלד**, בהונגרית: **Siklós Albert**; בודפשט, 26 ביוני 1878 – בודפשט, 3 באפריל 1942) היה מלחין יהודי-הונגרי, מורה באוניברסיטה, היסטוריון מוזיקה, צ'לן, עורך עיתון.

## קורות חיים
אלברט שיקלוש נולד במשפחה יהודית כבנם של פרנץ שיינוואלד ולַאוּרָה בק. הוא היה תלמידו של יאנוש קוסלר. בין 1901 ל־1904 היה חבר מיוחד בחברה הפילהרמונית של בודפשט. הוא ערך מספר סיורי לימודים לצרפת, איטליה וגרמניה בין השנים 1903–1907. בין השנים 1905–1919 לימד בבית הספר למוזיקה פודור. משנת 1910 לימד באקדמיה למוזיקה ע"ש פרנץ ליסט. בשנת 1919 מונה כחבר בוועדת הבדיקה של המוסד "מוזיקה לאומית", ובשנת 1926 הפך ל"נציב ממשלתי" למוזיקה. משנת 1920 עד 1922 היה חבר ב"מועצה לאמנות המוזיקה". בשנים 1928 עד 1937 ערך את כתב העת "המוזיקה". הוא פרסם כמה מאמרים על ההיסטוריה של המוזיקה, על ההיסטוריה של כלי הנגינה ועל אסתטיקה מוזיקלית. הוא כתב בשנת 1923 את רוב נושאי "לקסיקון המוזיקה" בן שני הכרכים.

הוא נפטר מדלקת ריאות, ניוון שריר הלב, טרשת עורקים. אשתו הייתה אליס אדלמן.

## יצירותיו המוזיקליות
* יצירות לתזמורות (סימפוניה, סוויטות, הבידור של פרקו, פתיחות, מפגשים, רשמי ריקודים, סימפוניטה;
* מוזיקה קמרית,
* יצירות לפסנתר,
* אופרה (הבית של החודשים, 1927);
* פנטומימה (המראה, 1923);
* יצירות למקהלה, שירים.

## כתביו
* בהרמוניה (בודפשט, 1907);
* תורת כיוון כלי הנגינה (בודפשט, 1908–1910);
* מדריך לקריאת הספר ראשי (בודפשט, 1911);
* פורמאטן (בודפשט, 1912);
* קונטרפונקט (בודפשט, 1913);
* תווים אסתטיים מוזיקליים (בודפשט, 1921);
* לקסיקון מוזיקלי של אלברט שיקלוש (בודפשט, 1922);
* ספר ההרמוניזציה (בודפשט, 1923);
* הערות להיסטוריה של המוזיקה ההונגרית (בודפשט, 1927);
* כלי נגינה, צלילים (בודפשט, 1941).

## לקריאה נוספת
* לקסיקון ביוגרפי הונגרי. אלברט שיקלוש.
* אלברט שיקלוש (המוזיקה, מס '11, 1942)
* לקסיקון מוזיקלי ברוקהאוס-ריימן. המהדורה ההונגרית מהדורה. בורונקאי אנטל. בודפשט, 1983–1985.
* פרידייש פרידצקי: מלחינים הונגרים . (בודפשט), אתנאום 2000.
* מיהו מי? לקסיקון בני דורינו. (בודפשט), [1937].
* ספר המוזיקה ההונגרית . 1936.
* הלרסיקון ההונגרי הגדול
* לקסיקון יהודי הונגרי. אלברט שיקלוש. 1929
* הלקסיקון החדש של רוואי
* לקסיקון ביוגרפי הונגרי חדש.

## קישורים חיצוניים

* 

## הערות שוליים

קטגוריה:מוזיקאים יהודים הונגרים
קטגוריה:נגנים יהודים הונגרים
קטגוריה:צ'לנים יהודים
קטגוריה:מורים למוזיקה יהודים
קטגוריה:מורים למוזיקה בהונגריה
קטגוריה:מלחינים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1878
קטגוריה:הונגרים שנפטרו ב-1942
וגאס (סדרת טלוויזיה)

**וגאס** (באנגלית: **Vegas**) היא סדרת טלוויזיה פשע דרמטית אמריקאית ששודרה ברשת CBS מ-25 בספטמבר 2012 עד 10 במאי 2013. בסדרה כיכבו דניס קווייד ומייקל צ'יקליס. את התסריט כתב תסריטאי הסרט "קזינו" ניקולס פליג'י, שכתב גם את הפיילוט.

"וגאס" שודרה עונה שלמה של 22 פרקים ב-23 באוקטובר 2012. מאוחר יותר CBS הקטינה את ההזמנה ל-21 פרקים. ב-7 במרץ 2013 הודיעה CBS כי הסדרה תשודר ביום שישי בשעה 21:00, החל מ-5 באפריל 2013. ב-10 במאי 2013 ביטלה CBS את הסדרה לאחר עונה אחת.

## תקציר
עלילת הסדרה מתרחשת בלאס וגאס של שנות ה-60 ומתמקדת בשריף ראלף לאמב (קווייד) ובקשריו עם המאפיונר משיקגו וינסנט סבינו (צ'יקליס), שעבר מערבה כדי לבסס את מעמדו ולהקים אימפריה משלו. דמות השריף לאמב מבוססת על חוואי לשעבר באותו שם ששימש כשריף של מחוז קלארק בין השנים 1961 ל-1979.

## שחקנים ודמויות
### תפקידים ראשיים
* דניס קווייד בתפקיד השריף ראלף לאמב, חווה מקומי עם שירות במשטרה הצבאית במהלך מלחמת העולם השנייה. 
* מייקל צ'יקליס בתפקיד וינסנט סבינו, מנהל מלון סבוי, שמנוהל על ידי שיקגו אאוטפיט. מומחה להימורים, סבינו ניהל בעבר בתי קזינו בהוואנה לפני שנשלח לנהל את הסאבוי. 
* קארי-אן מוס בתפקיד קתרין אוקונל, עוזרת התובעת המחוזית בלאס וגאס.
* ג'ייסון או'מרה כסגן ג'ק לאמב, אחיו הצעיר של ראלף המשמש כסגנו.
* טיילור הנדלי בתפקיד דיקסון למב, בנו של ראלף. 
* שרה ג'ונס בתפקיד מיה ריזו, מנהלת חדר הספירות של סאבוי.

### תפקידי משנה
* איימי גרסיה בתפקיד איבון סאנצ'ז, פקידת הקבלה העובדת בתחנת השריף ואהובתו של דיקסון מאוחר יותר.
* וינסה שואו בתפקיד לורה סבינו, אשתו של סבינו.
* מייקל אוניל כראש עיריית לאס וגאס טד בנט, העומד לבחירה מחודשת. מאוחר יותר הוא מובס על ידי מקורב לסבינו.
* שון דויל בתפקיד פטריק ביירן, סוכן FBI שחוקר את סבינו.
* מלינדה קלארק בתפקיד לנה קוואלו, אמה של מיה.
* אבנר ג'גוקאי בתפקיד טומי סטון, מנהל הבידור בסאבוי. מיה והוא מנהלים רומן.
* מייקל איירונסייד בתפקיד פורטר גיינסלי, טייקון שאחראי למות אשתו של ראלף ושותף של סבינו ברכישת הטמבלוויד עבור שיקגו.

#### המאפיה
* ג'יימס רוסו בתפקיד אנתוני "רד" צ'רוולי, יד ימינו של סאבינו, שניהל לזמן קצר את הסאבוי לפני שהוחלף על ידי סבינו המנוסה יותר. 
* מייקל ריילי בורק בתפקיד ריץ 'ריינולדס, התובע המחוזי המושחת.
* מייקל ויסמן בתפקיד ג'וני ריזו, אביה של מיה.
* ג'ונתן בנקס בתפקיד אנג'לו לפראטה, אחד הבוסים משיקגו ומנהיג הפעילות של שיקגו אאוטפיט בלאס וגאס.
* סוני מרינלי בתפקיד ניקולס קוטה, מאפיונר ומתנקש בשירות המאפיה.
* ג'ו סבטינו בתפקיד ויק בורלי, מאפיונר אחר משיקגו שנשלח לווגאס לנהל את הסאבוי. 
* ג'יימי מקשיין בתפקיד דייבי קורנארו, מנהיג הפעילות של משפחת הפשע במילווקי בווגאס והיריבה הראשונה של סבינו במצוקתו לשליטה בטמבלוויד. 
* דיימון הרימן בתפקיד מר ג'ונס מתנקש, מאפיונר.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכניות טלוויזיה שמתרחשות בלאס וגאס
קטגוריה:סדרות פעולה אמריקאיות
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2012
יקב מקוה ישראל

**יקב מקוה ישראל** הוא יקב שפעל בבית הספר החקלאי מקוה ישראל. הכרם נחשב במשך שנים רבות ל"אבי הכרמים בישראל".

## היסטוריה
ראשיתו של היקב במרתף שנחצב בסלע הכורכר בשנת 1883 בידי קבוצת חוצבים מומחים שהובאו מאיטליה. הסלעים שנחצבו שימשו לבניית מבנים במקוה ישראל. בתקופת כהונתו של יוסף נייגו כמנהל בית הספר (1891–1902) הורחב ושופץ המבנה. בבית הספר נטעו כרם ענבים גדול, ובשנת 1893 החל ייצור היין. היקב במקוה הוקם בתפיסה של "חקלאות תעשייתית" הדוגלת בהעברת התוצרת החקלאית לתעשייה כדי להגדיל את הרווחים וליצור בסיס כלכלי רחב יותר למשק החקלאי. בשנות ה-40 של המאה ה-20 שימש מבנה היקב את ארגון "ההגנה" כמקום לפעילות וכסליק. תלמידי מקוה ישראל הושבעו אמונים לארגון באולמות הייצור. בניגוד ליקבים אחרים באזור, היקב של מקוה התקשה לעמוד בציפיות. היקב פעל לסירוגין עד שנת 1974 ואז נסגר באופן סופי. בשנת 2013 חודשה פעילות הכרם כחלק ממגמת מדעי החקלאות בבית הספר. במגמה לומדים התלמידים על שתילת וטיפוח הגפן, על תהליך הכנת היין ועל ביקבוק היין. בשנת 2020 קרס גג היקב.

## גלריה

קובץ:Visit Mikveh Israel 25.jpg|שלט המסביר על היקב
קובץ:ערימת הבקבוקים.jpg|ערימת בקבוקים ביקב
קובץ:פתח היקב.jpg|פתח היקב
קובץ:GIVON82.JPG|פנים היקב
קובץ:Visit Mikveh Israel 21.jpg|מסדרון ביקב
קובץ:Visit Mikveh Israel 22.jpg|חדר הרצאות ביקב
קובץ:Mikveh Israel 24.JPG|שורשי הפיקוס חודרים את תקרת היקב


## קישורים חיצוניים

* 
* 
* 

מקוה ישראל
קטגוריה:מקוה ישראל
יחסי הממלכה המאוחדת – פרגוואי

[ממוזער|שגרירות פרגוואי בלונדון (מימין) לצד הקונסוליה של [רומניה]]
**יחסי הממלכה המאוחדת–פרגוואי** הם היחסים הדיפלומטיים הרשמיים שבין **[[פרגוואי]]** לבין **[[הממלכה המאוחדת]]**.

## סקירה כללית
היחסים הדיפלומטיים בין שתי המדינות כוננו ב-4 במרץ 1853, עם חתימת אמנת ידידות, סחר וניווט. תפיסה דומיננטית בפרגוואי ומשמעותית בכל חצי הכדור הדרומי היא כי האינטרסים של האימפריה הבריטית מילאו תפקיד לא מבוטל במהלך מלחמת הברית המשולשת בין פרגוואי לברזיל, ארגנטינה ואורוגוואי.

## נציגויות דיפלומטיות
* פרגוואי מחזיקה בבריטניה שגרירות בלונדון.
* בריטניה מחזיקה בפרגוואי שגרירות באסונסיון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לי-אן פינוק

**לי-אן פינוק** (באנגלית: **Leigh-Anne Pinnock**; נולדה ב-4 באוקטובר 1991) היא זמרת בריטית, חברה בלהקת ליטל מיקס.

## ביוגרפיה
לי-אן פינוק נולדה ב-4 באוקטובר 1991, וגדלה בהיי וויקומב, בקינגהמשייר. פינוק היא ממוצא ברבדי וג'מייקני. היא בתם של דבורה תורנהיל, מורה בבית הספר הקהילתי בהרלינגטון וג'ון ל. פינוק, מכונאי, שניהם הגישו בקשה לגירושין בשנת 2009. היא הצעירה מבין שלושה ילדים ואחיותיה הן סיאן-לואיז פינוק וסאירה פינוק.

### 2011–2021: ליטל מיקס
פינוק הייתה חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "X Factor" וזכתה בה במקום הראשון.

האודישן הראשון של פינוק באקס פקטור היה בעת ביצוע השיר "" מאת ריהאנה. פינוק וג'ייד ת'ירלוול נכללו בתחילה בלהקה בשם "אוריון" ופרי אדוארדס וג'סי נלסון היו חברות בלהקה אחרת בשם "פו פאס". מאוחר יותר, הן חברו יחד לקבוצה בת ארבע חברות והופיעו במתכונת זו בפני השופטים. בסופו של דבר, הלהקה הגיעה לשלבי ההופעות החיות. ב-28 באוקטובר 2011 הוכרז כי שמה החדש של הלהקה יהיה ליטל מיקס.

בשנת 2015 יצא השיר "Pretty Girls" של בריטני ספירס ואיגי אזליה. פינוק הייתה שותפה מלאה לכתיבה שלו והיא קיבלה על כך את הקרדיט. השיר התמקם בין 30 המובילים באוסטרליה, מצעד בילבורד הוט 100 וצרפת. בקנדה ובריטניה התמקם השיר במקום 16.

### 2022–הווה: קריירת סולו ואלבום בכורה
בפברואר 2022 חתמה פינוק על חוזה תקליטים עם וורנר רקורדס. ביולי 2022, היא הצטרפה ליוטיוב ולטוויטר, והחלה לפרסם טיזרים למוזיקת סולו.

באפריל 2023, היא הודיעה שהיא תוציא את ספר הזיכרונות הראשון שלה, "Believe", המתוכנן לצאת ב-26 באוקטובר 2023. ביוני הכריזה פינוק על סינגל הסולו הראשון שלה בשם "Don't Say Love", שיצא ב-16 ביוני 2023.

בספטמבר 2025 הצטרפו לקונצרט הצדקה "Together for Palestine" ביוזמת בריאן אינו. ב-17 באוקטובר 2025 השיקה שיר בשם "Dead and Gone".

## חיים אישיים
ב-29 באוקטובר 2020 התארסה לבן זוגה אנדרה גריי בחגיגת ארבע שנים לזוגיות שלהם. ב-16 באוגוסט 2021 נולדו לזוג תאומים. ביוני 2023 הזוג התחתן.

## דיסקוגרפיה
### מיני-אלבומים
* 2024: *[[No Hard Feelings]]*

## קישורים חיצוניים

## הערות שוליים

קטגוריה:זמרות בריטיות
קטגוריה:ליטל מיקס
קטגוריה:בריטיות שנולדו ב-1991
קטגוריה:בריטים שנולדו ב-1991
סימפוניית השלום

**סימפוניית השלום** (במקדונית: **Симфонија на мирот**) היא אנדרטה לזכר גירוש יהודי סקופיה לטרבלינקה בזמן השואה, עשויה מארד, שבה 3 ציפורים – יונים ניצבות על האדמה. האנדרטה, שהוקמה לרגל יום הזיכרון הבינלאומי לשואה ב-2005, ממוקמת בכיכר סלובודה, סקופיה, מקדוניה הצפונית. לדברי הפסל טומה סראפימובסקי , האנדרטה מהווה אנטיתזה לזוועות המלחמה והטירוף שהיא מביאה, רדיפות ופחד, עינויים ומוות, וכמו כן לכל אלה שאינם ראויים לאדם. התנאים מהתקופה שבה האנושות הובסה, וממנה, כמו הרחם הפתוח של העבר המדמם שלנו, עדיין מתפשט סירחון גס. בטקס נכחו נשיא מקדוניה הצפונית, ברנקו צרבנקובסקי, פרופסור ד"ר סמואל סדיקריו וראש עיריית סקופיה, ריסטו פנוב .

## ראו גם
* המרכז להנצחת השואה של יהודי מקדוניה

## קישורים חיצוניים
* סקירה - פיסול "סימפוניה של שלום" מאת טומה סראפימובסקי, דנבניק
* פסל של שלום לזכר 7,200 יהודים מגורשים, דנבניק

## הערות שוליים

קטגוריה:אירופה: אנדרטאות להנצחת השואה
קטגוריה:סקופיה: מבנים
קטגוריה:יהדות מקדוניה הצפונית
קטגוריה:שואת יהודי מקדוניה
קטגוריה:זיכרון שואת יהודי יוגוסלביה
למור במבוק מוזהב

**למור במבוק מוזהב** (שם מדעי: *Hapalemur aureus*) הוא מין של למור מהסוג למור עדין שבמשפחת הלמוריים החי בטבע ביערות הגשם של דרום-מזרח מדגסקר והוא מצוי בסכנת הכחדה חמורה.

## תיאור
למור הבמבוק המוזהב הוא יונק הפעיל בין הערביים. גודלו כשל חתול בית באורך 28 עד 45 סנטימטרים, אורך הזנב 24 עד 40 סנטימטרים ומשקלו 1.6 קילוגרם בממוצע.

הלמור ניזון בטבע כמעט אך ורק מנצרים של במבוק, בעיקר מהמין *Cathariostachys madagascariensis* הנפוץ במדגסקר, בתוספת של עלים טריים וזחלים, והוא בעל התמחות מיוחדת המאפשרת לו להיזון מהנצרים המכילים 0.015% של ציאניד קטלני, אך הלמור בעל יכולת עמידות לציאניד פי 12 מהכמות שיכולה להרוג בעל חיים בגודלו. בשל כך הוא יכול להתבסס על הבמבוק הרעיל ללא מתחרים כמעט.

הלמורים חיים בקבוצות קטנות ביערות וסבכי הבמבוקים, לרוב בין שניים עד שישה פרטים. הנקבות מתרבות בתחילת עונת הגשמים שבאזור נובמבר או דצמבר. לאחר היריון של 138 ימים היא ממליטה גור או שניים בצמחייה הסבוכה, שם היא מסתירה אותם מטורפים למשך שבועיים עד התבגרותם.

למור זה התגלה לראשונה בתוך הפארק הלאומי רנומפאנה (Ranomafana National Park) ב-1986 והפארק נפתח ב-1991 כדי לשמור על אוכלוסיית הלמורים הקטנה. הוא נפוץ בעיקר בתחומי הפארק, וכן ביערות הפארק הלאומי אנדרינגיטרה (Andringitra National Park). מחוץ לפארקים האוכלוסיות שלו קטנות מאוד והן פוחתות בהדרגה עקב ציד ועקב אובדן בתי גידולו המיוערים לצורכי חקלאות, תעשיית במבוק או כריית נהרות וסכרים.

## קישורים חיצוניים

## הערות שוליים

קטגוריה:למוריים
יחסי גואטמלה–צ'ילה

**יחסי גואטמלה–צ'ילה** הם היחסים הדיפלומטיים הרשמיים שבין **[[גואטמלה|רפובליקת גואטמלה]]** לבין **[[צ'ילה|הרפובליקה של צ'ילה]]**.

## היסטוריה
צ'ילה וגואטמלה חולקים קשרים היסטוריים מאחר ששתי המדינות היו חלק מהאימפריה הספרדית, בתור הקפיטניה חנרל של צ'ילה והקפיטניה חנרל של גואטמלה, בהתאמה. היחסים הדיפלומטיים בין המדינות לאחר קבלת העצמאות החלו שנת 1830, כאשר ממשלת צ'ילה מינתה את חואקין קמפינו כנציגה לממשלות מקסיקו וגואטמלה. הדיפלומט הראשון של גואטמלה בצ'ילה היה ניקולאס דה איריסרי. נראה כי במהלך מלחמת האוקיינוס השקט הודיעה ממשלת גואטמלה למשרד החוץ הצ'יליאני על "נייטרליות מוחלטת" בנוגע לסכסוך, בתגובה למידע הכלול במסמכים רשמיים שנמצאו על ידי צבא צ'ילה שכבש את לימה, שפגעה בנייטרליות גואטמלה.

ההסכמים הראשונים שנרשמו בין שתי המדינות הם האמנה להפעלת מקצועות חופשיים (1907), האמנה ביחס להחלפת תכתובות רשמיות לחילופי דמי חילופי פרסומים רשמיים, מדעיים, ספרותיים ותעשייתיים (1909) והאמנה על דואר דיפלומטי שאומצה בשנת 1937. השגריר הצ'יליאני הראשון שהגיש רשמית את אמנתו בגואטמלה, היה אלברטו סראנו פיה, ב-21 ביוני 1943 לפני הנשיא חורחה אוביקו קסטניידה. ב-10 ביולי אותה שנה הופיע שגריר גואטמלה הראשון בצ'ילה, וירחיליו רודריגס, בפני ממשלת צ'ילה. במהלך עימות מקסיקו-גואטמלה  (בשנים 1958–1959), גואטמלה ביקשה מצ'ילה לייצג את האינטרסים שלה במקסיקו, עד לחידוש היחסים בין שתי המדינות.

250px|ימין|ממוזער|חתימת הסכמים דו-צדדיים בין נשיאי צ'ילה וגואטמלה, בינואר 2015
מאז שנות ה-80 שתי המדינות חתמו על הסכמי סחר, תרבות, דיפלומטיה וסביבה. בשנת 1997 נחתם הסכם ליצירת ועדה דו-לאומית לשיתוף פעולה דו-צדדי, שבעקבותיה באו הסכמים בנושא קידום והגנה הדדית על השקעות, הגנה לאומית, תיירות, כרייה ותובלה אווירית. בשנת 1998 החלו שיחות בין צ'ילה למדינות מרכז אמריקה לניהול משא ומתן על הסכם סחר חופשי (FTA), אשר לאחר חמישה סבבי משא ומתן נחתם ב-18 באוקטובר 1999 בגואטמלה סיטי. בשנת 2007 נחתם פרוטוקול נוסף בין צ'ילה לגואטמלה ל-FTA, שנכנס לתוקפו במלואו ב-23 במרץ 2010.

בשנים האחרונות פותחו יוזמות שיתוף הפעולה העיקריות בין שתי המדינות בתחומי חיזוק ומודרניזציה מוסדיים, מדע, טכנולוגיה וחדשנות, ביטחון הציבור וצדק והכשרת משאבי אנוש. בשנת 2018 הציעה צ'ילה תמיכה בגואטמלה בתכנון רשת ניטור הר געש המופעלת על ידי שירות הגאולוגיה והכרייה הלאומי של צ'ילה.

## ביקורים רשמיים
ב-30 בינואר 2015 ביקרה נשיאת צ'ילה מישל בצ'לט ביקור ממלכתי בגואטמלה, שם התקבלה על ידי הנשיא אוטו פרס מולינה.

## יחסי סחר
המגעים המסחריים הראשונים בין שתי המדינות מתוארכים לשנת 1899, כאשר ספינת הקיטור הראשונה תחת דגל צ'ילה הגיעה לגואטמלה. באותה שנה, גואטמלה החלה לייצא קפה לצ'ילה. כיום, היחסים הכלכליים והמסחריים בין שתי המדינות מעוגנים על ידי הסכם הסחר החופשי שנחתם בין צ'ילה ומרכז אמריקה, ועל ידי הפרוטוקול הדו-צדדי בין צ'ילה וגואטמלה של אזור סחר חופשי האמור, שנכנס לתוקף ב-23 במרץ 2010. המוצרים העיקריים שמייבאת גואטמלה מצ'ילה הם נייר, מזון מעובד, פירות, עץ, כימיקלים, שקיות, יינות ותרופות, ואילו גואטמלה מייצאת בעיקר סוכר קנים, גומי טבעי ומוצרי מזון לבעלי חיים. בשנת 2013 גואטמלה ייצגה 0.2% מהסחר בצ'ילה, עם סך של 238 מיליון דולר. לאחר חתימת הסכם הסחר החופשי, היצוא של גואטמלה לשוק הצ'יליאני גדל בכמעט 18%, בהתחשב בתקופה 2010–2013.

## נציגויות דיפלומטיות
* גואטמלה מחזיקה בצ'ילה שגרירות בסנטיאגו דה צ'ילה.
* צ'ילה מחזיקה בגואטמלה שגרירות בגואטמלה סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אאוץ'

**אאוץ**' (באנגלית: **!Operation Ouch**) היא סדרת טלוויזיה בריטית קומית לילדים. היא עוסקת בגוף האדם, מציגה את מה שקורה בחדר המיון, מראה בעיות ותאונות שלעיתים רופאים ואנשי צוותי החירום הרפואיים נאלצים להתמודד עימן וניסויים מגוונים. מנחים את הסדרה האחים התאומים הזהים והרופאים ד"ר כריס וד"ר זאנד ואן טוליקן, ומשנת 2019 מצטרפת אליהם להנחיה רופאה נוספת, ד"ר רונקס. הסדרה שודרה לראשונה בערוץ CBBC בבריטניה באוקטובר 2012.

הסדרה מדובבת לעברית ומשודרת בישראל בערוץ לוגי החל משנת 2014. כל הפרקים זמינה גם בביגי

## סקירה כללית
על מנת ללמד ילדים על נושאים במדע, רפואה וביולוגיה, מנחי הסדרה מבצעים ניסויים בגוף האדם כדי לגלות כיצד הוא פועל והם חוקרים טיפולים וטכנולוגיות רפואיות שונות. הרופאים גם מציעים ניסויים מסוג "נסו זאת בבית" לצופים כדי שיוכלו להתנסות ולהשתתף בהם. בחלק מהפעמים הם מבצעים ניסויים ומדגישים שלא לנסות את זה בבית. בנוסף, המנחים עוקבים אחר צוותי החירום ואחר המטופלים שנחבלו ונפצעו ומלוויהם, בעת שהותם בבתי חולים בליברפול ובמנצ'סטר. נעשה שימוש באנימציה כדי להציג לצופים את הסיטואציות שהובילו לחבלות בהן עוסקים בתוכנית ולהמחיש דברים בתוך גוף האדם. המנחים מצטרפים גם לשירותי האמבולנס במערב המידלנדס ולאמבולנס האווירי של המידלנדס, כשהם מסייעים לצוותי התגובה המהירים במצבי החירום הרפואיים בדרכים ובבתי המטופלים. המנחים מסבירים לצופים מה צוותי הרפואה עושים ואת מה הם בודקים בכל אחד מהמקרים, מציגים את אופן הפעולה שלהם ומנמקים את האבחנות שלהם.

## הפקה
לסדרה קיימות 10 עונות ופרקים מיוחדים נוספים כדוגמת "נסו זאת בבית". המנחים, ד"ר כריס וד"ר זאנד ואן טוליקן, הוכשרו ברפואה באוניברסיטת אוקספורד, ושניהם סיימו את לימודיהם בשנת 2002. ד"ר כריס ואן טוליקן  הוא רופא בפועל ואילו ד"ר זאנד ואן טוליקן  מתמקד במחקר ובהוראה.

הזמן הממוצע לכל פרק הוא 30 דקות.

הסדרה מדובבת לעברית באולפני דאבי דאב בהפקתה של ענבר שטגר עזרא, כאשר בימוי הדיבוב נעשה על ידי אפי בן ישראל ובשנת 2017 על ידי עמרי לוי. את הקריינות לאורך הסדרה מבצע צביקה פורמן.

## הרופאים
### החל מהעונה הראשונה
ד"ר כריס (בדיבובו של גילן שחף) וד"ר זאנד (בדיבובו של סער בדישי)

### החל מהעונה השביעית
ד"ר רונקס (בדיבובה של מאיה מיטלפונקט)

## פרסים ומועמדויות

## קישורים חיצוניים
* 

* אאוץ' באתר "ערוץ הילדים"

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה רפואיות
קטגוריה:ערוץ לוגי: תוכניות רכש
קטגוריה:סדרות טלוויזיה בריטיות לילדים
ג'סי נלסון

**ג'סיקה לואיז נלסון** (באנגלית: **Jessica Louise Nelson**; נולדה ב-14 ביוני 1991) היא זמרת בריטית, הייתה חברה בלהקת ליטל מיקס.

## ביוגרפיה
ג'סיקה לואיז נלסון, נולדה ב-14 ביוני 1991. היא גדלה ברומפורד שבמזרח לונדון להורים ג'ון נלסון, איש עסקים, וג'ניס וייט, קצינת שירות קהילתי במשטרה. הוריה נפרדו כשהייתה בת חמש. היא הצעירה השנייה מבין ארבעה ילדים; אחותה הגדולה ג'ייד, אחיה הגדול יותר ג'ונתן ואחיה הצעיר ביותר ג'וזף.

נלסון למדה בבית הספר הקהילתי ג'ו ריצ'רדסון ובמכללת האמנויות ואמנויות קרוס אבס (בהורנצ'רץ', לונדון). היא למדה גם בבתי הספר לתיאטרון סילביה יאנג ואיבון רודוס. אחת מחברותיה לכיתה בבית הספר הייתה ריטה אורה. לפני האודישן שלה באקס פקטור עבדה נלסון כברמנית בדגנהאם.

נלסון הייתה חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "אקס פקטור" וזכתה בה במקום הראשון.

ב-15 במאי 2025 נלסון הביאה לעולם תאומות שנולדו מוקדם, בשבוע 31 להריון. הלידה התרחשה לאחר שנלסון עברה ניתוח חירום מציל חיים.

## קריירה
באודישן הראשון שלה ביצעה את השיר "Bust Your Windows" מאת ג'זמין סאליבן. מאז שהצטרפה ליטל מיקס, היא התמודדה עם בריונות ברשת והתקשתה להתמודד במהלך תקופתה ב"אקס פקטור". נלסון ופרי אדוארדס הוכנסו ללהקה בשם "פו פאס" ואילו ג'ייד ת'ירלוול ולי-אן פינוק הוכנסו לקבוצה בשם "אוריון". שתי הלהקות, נמוגו כלא היו ולא המשיכו לשלבים הבאים. מאוחר יותר, התקבלה החלטה להחזיר את הארבע להקים להקה חדשה, שהצליחה להתקדם לשלבים הבאים.

ב-28 באוקטובר 2011 הוכרז כי שמה החדש של הלהקה יהיה ליטל מיקס.

בשנת 2015 יצא השיר "Pretty Girls" של בריטני ספירס ואיגי אזליה. נלסון ושאר חברות ליטל מיקס היו שותפות מלאות לכתיבה שלו והן קיבלו על כך את הקרדיט. השיר התמקם בין 30 המובילים באוסטרליה, מצעד הוט 100 וצרפת, בקנדה ובריטניה התמקם השיר במקום 16. אזליה ציינה בדף הטוויטר שלה שהשיר יכול היה להפוך ללהיט גדול ולא הצליח כמצופה בשל קידומה המועט של ספירס, מה שהוביל בהמשך לתגובתה של ספירס ולריבוי השמועות אודות הידרדרות היחסים בין השתיים.

ב-14 בדצמבר 2020 הוכרז בעמוד האינסטגרם של הלהקה על החלטתה של נלסון לעזוב את ההרכב.

ב-8 באוקטובר 2021 הוציאה את הסינגל הראשון שלה "Boyz" בשיתוף פעולה עם ניקי מינאז'

ב-14 באפריל 2023, הוציאה את הסינגל "Bad Thing".

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:ליטל מיקס
קטגוריה:בריטיות שנולדו ב-1991
קטגוריה:בריטים שנולדו ב-1991
Pycharm

**Pycharm** (**פַּיְצַ׳ארְם**) היא סביבת פיתוח משולבת לפיתוח תוכנות בעיקר בשפת פייתון, אשר פותחה על ידי תאגיד התוכנה הצ׳כי JetBrains. היא כתובה ב־Java ובפייתון, והגרסה היציבה הראשונה שלה יצאה בפברואר 2010. הסביבה מספקת שירותים כגון ניתוח קוד וניפוי שגיאות בקוד גרפי, ותומכת בתכנות בסביבת אינטרנט באמצעות פלטפורמת הפיתוח Django, וכן במדע הנתונים באמצעות סביבת הפיתוח אנקונדה.

Pycharm פועלת בגרסאות מסוימות של מספר מערכות הפעלה: Microsoft Windows ,macOS ו־Linux.

ל־Pycharm ישנה גרסה חינמית לקהילה (Community Edition), היוצאת תחת רישיון Apache (רישיון המאפשר למשתמשים לעשות בתוכנה כרצונם ולשנות אותה לפי ראות עיניהם), וגרסה מקצועית (Professional Edition) בעלת תכונות נוספות המוגנות ברישיון קנייני אשר הופך אותם לקוד סגור (Closed Source).

Pycharm מבוסס בחלקו על סביבת הפיתוח המשולבת IntelliJ IDEA (שנוצרה גם היא על ידי JetBrains) לפיתוח בעיקר בשפות Scala, Java ו־Kotlin (לפיתוח באנדרואיד).

## היסטוריה
גרסת הבטא שוחררה ביולי 2010, וגרסה 1.0 הגיעה שלושה חודשים לאחר מכן.
גרסה 2.0 שוחררה ב־13 בדצמבר 2011, גרסה 3.0 ב־24 בספטמבר 2013, גרסה 4.0 ב־19 בנובמבר 2014.
החל משנת 2016 הגרסאות ממסופרות ע״פ שנת השחרור (הגרסה האחרונה למשל נכון לשנת 2025 היא 2025.3).
PyCharm Community Edition, גרסת הקוד הפתוח של PyCharm, הפכה לזמינה ב־22 באוקטובר 2013.

## תכונות
* סיוע וניתוח קוד סטטי, השלמת קוד אוטומטית ותיקונים מהירים.
* ניווט בפרויקט וקוד: תצוגות פרויקט מיוחדות, תצוגות מבנה קבצים וקפיצה מהירה בין קבצים, מחלקות, שיטות ושימושים
* רפקטור בפייתון: כולל שינוי שמות, שיטת חילוץ, הצגת משתנה, הצגת קבוע, משיכה למעלה, דחיפה כלפי מטה ואחרים
* תמיכה במסגרות אתרים: Django, web2py ו־Flask (מהדורה מקצועית בלבד).
* איתור באגים משולב של פייתון.
* בדיקת יחידות משולבת, עם בדיקת כיסוי קוד.
* פיתוח פיתון של Google App Engine (מהדורה מקצועית בלבד).
* שילוב בקרת גרסאות: ממשק משתמש מאוחד עבור Mercurial, Git, Subversion,  ו־CVS עם רשימות שינויים ומיזוג.
* תמיכה בכלים מדעיים כמו matplotlib, numpy ו־scipy (מהדורה מקצועית בלבד).

## רישיונות

## ראו גם
* סביבת פיתוח משולבת
* פייתון
* ג'אנגו (פלטפורמת פיתוח)
* IntelliJ IDEA

## קישורים חיצוניים

* 

## הערות שוליים

קטגוריה:סביבות פיתוח משולבות לשפת פייתון
קטגוריה:סביבות פיתוח משולבות
קטגוריה:תוכנות שהושקו ב-2010
קטגוריה:פייתון
יחסי אורוגוואי–איראן

**יחסי אורוגוואי–איראן** הם יחסי חוץ בין אורוגוואי לאיראן. איראן מחזיקה בשגרירות במונטווידאו. אורוגוואי מחזיקה שגרירות בטהראן.

## היסטוריה
איראן היא שותפה מסחרית חשובה לאורוגוואי, עם מכירות חשובות של אורז, צמר ופולי סויה. ממשלת אורוגוואי תחת שלטון הנשיא חוסה מוחיקה הגבירה את יחסיה עם איראן; בתחילת 2011, איבון פאסדה, יו"ר בית הנבחרים של אורוגוואי, ערכה ביקור רשמי באיראן, ואחריו שר החוץ לואיס אלמרגו. בתחילת 2012, עלי אסגר חאג'י, המשנה לשר החוץ איראני לאמריקה הלטינית, ערך לעצמו ביקור רשמי באורוגוואי.

שתי המדינות חברות ב-G77.

## ראו גם
* יחסי החוץ של איראן

## קישורים חיצוניים

## הערות שוליים

קטגוריה:קצרמר איראן
תכפו עלינו צרות

**תכפו עלינו צרות** הוא פיוט קדום שנאמר אצל יהודי אשכנז בתפילות יום הכיפורים כחלק מסדרת הפיוטים שנאמרים לאחר אמירת סדר העבודה. הפיוט מבטא את גודל הצרות שבאו על עם ישראל לאחר חורבן בית המקדש. הוא תולה את סיבת הצרות בהיעדרו של בית המקדש, וכן מבטא את חוסר הטעם בהנאות בזמן החורבן.

הרעיון המרכזי בפיוט בנוי על דברי אבא שאול שאין הגיון שהעבודה במקדש תתבטל ועם ישראל יהנו מאכילתם: 

הפייטן מבטאת זאת במילים: "בְּאֵין אֲרֻחַת אָב תָּמִיד. בְּכֵן בֶּטֶן בָּנִים תֶּחְסָר", שנמתפרשות הן כמציאות עגומה, בה מצבם הכלכלי של הבנים הוא רעב וחוסר, והן כהסבר והצדקה לכך: כל עוד לא נוהגת עבודת המקדש, מתאים הדבר ונכון שבטן הבנים תחסר.

המשפט הפותח את הפיוט "תכפו עלינו צרות" משמש כביטוי לצרות וקשיים רצופים.

הפיוט בנוי באקרוסטיכון של תשר"ק (אלפבית עברי הפוך) כפול - בכל שורה שתי צלעות שכל אחת מהן פותחת באות על פי סדר תשר"ק. הפיוט אינו מחורז.  לדעת אופיר מינץ-מנור, על פי סגנון הפיוט יש לשייך אותו לתקופה הקדם-קלאסית של הפיוט, כלומר לארץ ישראל עד המאה השישית.

## קישורים חיצוניים
* אהרן מירסקי, ראשית הפיוט, באתר דעת
* דניאל גולדשמידט, מהדורה מוערת של הפיוט תכפו עלינו צרות, באתר היברובוקס

## הערות שוליים

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:שירת ימי הביניים
קטגוריה:יצירות שמחברן אינו ידוע
אנדרטת האישה הלוחמת

**אנדרטת האישה הלוחמת** (במקדונית: **Споменик на жената борец**) היא אנדרטה עשויה משיש שנמצאת בפארק מול מרכז הקניות העירוני  בסקופיה. האנדרטה, שנבתנה על ידי הפסל בורו מיטריצ'בסקי, נפתחה לציבור ב-8 במרץ 1970.

## רקע היסטורי
נשים צעירות ממקדוניה הצפונית, ובעיקר מסקופיה, השתתפו באופן פעיל בפעולות רבות של הארגון ליגת הנוער הקומוניסטי של יוגוסלביה  וארגונים אחרים. ב-1940 הוקמה "רכישה קואופרטיבית של נשים" שכלל כ-150 עקרות בית, עובדות, סטודנטיות וצעירות אחרות. באופן רשמי, 5,752 נשים מיוגוסלביה השתתפו במלחמת העולם השנייה, אם כי מרבית הנשים פעלו באספקת בגדי חורף ליחידות הפרטיזנים, בארגון מזון לאסירים פוליטיים שנכלאו בסקופיה ובאדריזובו , מסירת דואר ועוד. היו גם נשים שהיו מעורבות במנהיגות מפלגתית. 1,705 נשים מתו במהלך המלחמה, כאשר תואר הכבוד "אנדרטת הפרטיזנים 1941" הוענקה ל-141 נשים. בנוסף, תואר הכבוד גיבור יוגוסלביה ניתן ל-7 נשים: ורה אצ'בה , ורה יוציץ', אלפידה קרמנדי , פאנה קוצ'ובסקה , מרה נצ'בה , אסתר עובדיה ואיבה פאליקוקה .

## קישורים חיצוניים

## הערות שוליים

קטגוריה:סקופיה: מבנים
קטגוריה:נשים בפיסול
קטגוריה:אירופה: אנדרטאות למלחמת העולם השנייה
קטגוריה:נשים במקדוניה הצפונית
קטגוריה:נשים ומלחמת העולם השנייה
יחסי הוותיקן–לבנון

**יחסי הוותיקן–לבנון** הם יחסי חוץ בין הוותיקן ללבנון. שתי המדינות כוננו יחסים דיפלומטיים בשנת 1947.

## היסטוריה
הוותיקן מילאה תפקיד מרכזי במשא ומתן לשלום בלבנון. היא ביקשה לאחד פלגים נוצרים שהופרדו לאחר מלחמת האזרחים בלבנון. במקביל, היא ביקשה להפחית את המתיחות הנוצרית-מוסלמית ולשמר את הקהילות הנוצריות שהלכו והתמעטו באזורים רבים בלבנון ובמקומות אחרים במזרח התיכון.

לקרדינל נסראללה בוטרוס ספיר, ידידו הקרוב של האפיפיור, הייתה השפעה משמעותית בפוליטיקה המקומית בלבנון. יוחנן פאולוס השני נחשב רבות בן ברית פוליטי של לבנון, שכן הוא כינה אותה מדינת המסרים.

## נציגויות דיפלומטיות
* הוותיקן מחזיקה בלבנון נונציו אפוסטולי בחריסה.
* לבנון מחזיקה בוותיקן שגרירות ברומא.

## ראו גם
* יחסי החוץ של הוותיקן

## קישורים חיצוניים

* לבנון (נונציאטורה)
* ביקור האפיפיור יוחנן פאולוס השני

קטגוריה:ערכים ללא קטגוריות פיזיות - יחסי חוץ